stanford-oval/wikipedia huggingface dataset:
Kuninkuusravit 2015

Vuoden 2015 Kuninkuusravit järjestettiin Joensuun raviradalla 1.–2. elokuuta 2015. Kyseessä olivat neljännet Joensuussa pidetyt Kuninkuusravit. Aikaisemmin kaupungissa oli kilpailtu vuosina 1948, 1984 ja 2000. Vuosien 1984 ja 2000 Kuninkuusravit järjestettiin nykyisellä Joensuun raviradalla, mutta vuonna 1948 kilpailupaikkana oli Joensuun vanha ravirata Mehtimäen kaupunginosassa.
Ravikuninkaaksi seppelöitiin Pohjoismaiden voitokkaimman raviohjastajan Jorma Kontion ajama Jokivarren Kunkku ja kuningattareksi Matti Nisosen ohjastama Saaga S, jotka kumpikin voittivat oman kilpailunsa kaikki kolme osamatkaa. Tittelit olivat molemmille ohjastajille uran ensimmäiset. Kuninkuuskilpailujen ohella Joensuussa käytiin myös neli- ja viisivuotiaiden perinteiset suurkilpailut Pikkuprinssi ja Pikkukunkku, joiden voittajiksi selvisivät Kukan Tutu ja Pyörylän Paroni.
Valintaprosessi

Vuoden 2015 Kuninkuusravit piti alun perin järjestää Kajaanin raviradalla, jolle Suomen Hippoksen yleinen kokous myönsi kilpailut lokakuussa 2010. Ratkaisevassa äänestyksessä Kajaani sai 51, Joensuu 44 ja Lahden Jokimaan ravirata 11 ääntä. Hippoksen valtuuskunta jätti kuitenkin Kajaanin valinnan vahvistamatta marraskuussa pitämässään kokouksessa ja otti asian uusintakäsittelyyn. Syynä oli muun muassa se, että Kajaani on Suomen maakuntaradoista ainoa, jolla ei ole ympärivuotista kilpailutoimintaa. Lisäksi valtuuskunta ei katsonut radalla olevan tarpeellisia resursseja Kuninkuusravien kaltaisen kymmenien tuhansien katsojien yleisötilaisuuden järjestämiseen. Toukokuussa 2011 Suomen Hippoksen valtuuskunta käsitteli valintaa uudelleen ja myönsi vuoden 2015 Kuninkuusravit Joensuulle äänestyksen jälkeen. Kajaanin ravirata ilmoitti hakevansa Kuninkuusraveja uudelleen vuosille 2016–2018.
Kuninkuuskilpailu

Kuninkuuskilpailun avausmatkaa hallitsi alusta loppuun Jorma Kontion ohjastama Jokivarren Kunkku. Toiseksi sijoittui sen rinnalla matkannut Suivikas ja kolmanneksi johtavan takaa paikan saanut Camri. Hallitseva ravikuningas Köppinen seurasi Suvikkasta toisessa parissa ulkona ja oli maalissa neljäntenä.
Sunnuntain aloittaneella maililla juoksuasetelmat olivat kärkihevosten osalta täsmälleen samat kuin lauantain avausmatkallakin, Jokivarren Kunkku ravasi johtopaikalla, Camri sen takana ja Suivikas rinnalla. Jokivarren Kunkku joutui avaamaan ensimmäiset 500 metriä peräti 17,0-vauhtia, mutta voitti silti selvästi. Avausmatkasta poiketen, Camri seurasi nyt johtavan takaa toiseksi ja Suivikas jäi kolmanneksi. Ennen 3 100 metrin matkaa Jokivarren Kunkku johti kokonaiskilpailua 0,5 sekunnin erolla Suivikkaaseen, josta Camri taas oli jäljessä 0,4 sekuntia. Köppinen oli neljäntenä, mutta jo 2,6 sekunnin erolla johtohevoseen.
Päätösmatkalla Jokivarren Kunkku avasi jälleen keulapaikalle, mutta Jorma Kontio päätti kuitenkin luovuttaa paikan Köppiselle. Loppusuoralla kiriväylä avautui ja Jokivarren Kunkku voitti selvästi myös pitkän matkan. Johtanut Köppinen onnistui kokonaiskilpailussa ohittamaan Camrin, joka päätösmatkalla sijoittui vasta kahdeksanneksi, pudoten näin myös lopullisissa tuloksissa sijalle viisi. Kokonaiskilpailun toiseksi tuli Suivikas.
Kuninkuuskilpailu > Osallistujat

| No>  | Hevonen | Ohjastaja | Valmentaja | Ennätys | Voittosumma |
| --- | --- | --- | --- | --- | --- |
| 1 | Keisar | Hannu Torvinen | Aimo Vuorisalo | 21,0a | 114 765 € |
| 2 | Hullumies | Seppo Sarkola | Seppo Sarkola | 19,6a | 233 030 € |
| 3 | Köppinen | Ari Moilanen | Jyrki Korhonen | 20,4a | 397 330 € |
| 4 | Tapsan Tahti | Tapio Perttunen | Tapio Perttunen | 20,2a | 161 088 € |
| 5 | I.P. Lento | Antti Teivainen | Heikki Parviainen | 20,7a | 203 860 € |
| 6 | Suivikas | Terho Rautiainen | Terho Rautiainen | 20,1a | 239 719 € |
| 7 | Jokivarren Kunkku | Jorma Kontio | Antti Ojanperä | 19,5a | 192 640 € |
| 8 | Camri | Tuomas Pakkanen | Jorma Konnu | 20,8a | 139 544 € |
| 9 | Rapin Aatos | Jarmo Saarela | Jouni Miettinen | 21,1a | 114 741 € |
| 10 | Leon Salama | Hannu Hietanen | Jukka Rintamäki | 23,0a | 086 195 € |
| 11 | Vieskerin Valo | Pertti Niveri | Pertti Niveri | 21,3a | 168 610 € |
| 12 | Tuli-Ritari | Esa Holopainen | Olli Sippola | 22,0a | 081 530 € |
Kuninkuuskilpailu > Lopputulokset

| Sijoitus | Hevonen | 2100 m | 1600 m | 3100 m | Kokonaisaika | Ero voittajaan |
| --- | --- | --- | --- | --- | --- | --- |
| 1. | Jokivarren Kunkku | 1. | 1. | 1. | 9.26,6 | 00,0 |
| 2. | Suivikas | 2. | 3. | 4. | 9.29,5 | +2,9 |
| 3. | Köppinen | 4. | 7. | 2. | 9.30,1 | +3,5 |
| 4. | Tapsan Tahti | 5. | 4. | 3. | 9.31,0 | +4,4 |
| 5. | Camri | 3. | 2. | 8. | 9.31,5 | +4,9 |
| 6. | Tuli-Ritari | 6. | 5. | 7. | 9.33,8 | +7,2 |
| 7. | Vieskerin Valo | 9. | 11. | 5. | 9.34,4 | +7,8 |
| 8. | Keisar | 7. | 8. | 6. | 9.34,4 | +7,8 |
| 9. | Leon Salama | 8. | 9. | 9. | 9.35,5 | +8,9 |
| 10. | Rapin Aatos | 10. | 10. | 10. | 9.38,7 | +12,1 |
| – | I.P. Lento | hyl | 6. | 11. | – | – |
Kuningatarkilpailu

Kuningatarkilpailun avausmatkan paras oli Saaga S, joka punnersi ykköseksi johtaneen Mokomanin rinnalta. Toiseksi sijoittui Jarmo Saarelan ohjastama Sekottaja ja kolmanneksi Antti Teivaisen R.R. Ruskariina. Johtopaikalla juossut hallitseva ravikuningatar Mokomani taipui loppusuoralla ja tuli maaliin vasta seitsemäntenä. Lähdössä nähtiin myös dramatiikkaa, kun suosikkeihin lukeutunut Mian Mari ajautui loppusuoralla sisäkentän puolelle ja hylättiin radalta poistumisen vuoksi.
Mailin osalähdössä kärkipaikalla juoksi avausmatkalla hylätty ja näin kokonaiskilpailusta ulkona ollut Mian Mari ja tuleva kuningatar Saaga S joutui jälleen taivaltamaan johtavan rinnalta. Tamma puristi kuitenkin lauantain tapaan ykköseksi ja johti näin ollen kahden matkan jälkeen kokonaiskilpailua 1,3 sekunnin erolla ennen Norikoa. Hallitseva kuningatar Mokomani hylättiin liioista laukoista ja sen taustajoukot päättivät jättää 3 100 metrin kilpailun väliin mahdollisen jalkavaivojen vuoksi.
Päätösmatkalla keulapaikalle kiihdytti Sekottaja, mutta Saaga S jyräsi jälleen kärkeen johtohevosen rinnalta. Sekottaja joutui lopussa taipumaan myös Norikolle, joka näin säilytti kokonaiskilpailun kakkossijansa. Saaga S voitti kaikki kolme osamatkaa, vaikka ei kiiman vuoksi ollut kilpailuissa edes parhaimmillaan.
Kuningatarkilpailu > Osallistujat

| No>  | Hevonen | Ohjastaja | Valmentaja | Ennätys | Voittosumma |
| --- | --- | --- | --- | --- | --- |
| 1 | R.R. Ruskariina | Antti Teivainen | Reijo Ranne | 23,0a | 058 030 € |
| 2 | Joivi | Ari Moilanen | Suvi Louhelainen | 23,0a | 051 872 € |
| 3 | Mokomani | Jukka-Pekka Kauhanen | Jukka-Pekka Kauhanen | 22,0a | 145 250 € |
| 4 | Mian Mari | Timo Ylitalo | Jussi Isokoski | 22,7a | 052 180 € |
| 5 | Saaga S | Matti Nisonen | Ilkka Pyysalo | 21,8a | 129 510 € |
| 6 | Noriko | Mika Forss | Timo Vääränen | 22,1a | 101 815 € |
| 7 | Joiviri | Pentti Niveri | Katja Marttila | 23,2a | 064 740 € |
| 8 | Tuli-Karkelo | Tapio Kukkonen | Tapio Kukkonen | 23,7a | 053 825 € |
| 9 | Hujanhajan | Jouni Törmänen | Anu Hyytiäinen | 25,9a | 032 240 € |
| 10 | Suhhaus | Jere Kiveinen | Olli Lähtinen | 23,7a | 028 412 € |
| 11 | Yllin Kyllin | Teemu Okkolin | Teemu Okkolin | 21,5a | 133 860 € |
| 12 | Sekottaja | Jarmo Saarela | Mika Kallio | 22,5a | 101 585 € |
Kuningatarkilpailu > Lopputulokset

| Sijoitus | Hevonen | 2100 m | 1600 m | 3100 m | Kokonaisaika | Ero voittajaan |
| --- | --- | --- | --- | --- | --- | --- |
| 1. | Saaga S | 1. | 1. | 1. | 9.42,8 | 00,0 |
| 2. | Noriko | 5. | 3. | 2. | 9.44,3 | +1,5 |
| 3. | Sekottaja | 2. | 10. | 3. | 9.45,8 | +3,0 |
| 4. | Suhhaus | 8. | 6. | 8. | 9.48,5 | +5,7 |
| 5. | Joivi | 4. | 4. | 9. | 9.48,5 | +5,7 |
| 6. | Yllin Kyllin | 10. | 5. | 6. | 9.48,7 | +5,9 |
| 7. | Joiviri | 9. | 8. | 7. | 9.49,4 | +6,6 |
| 8. | Tuli-Karkelo | 11. | 11. | 5. | 9.49,8 | +7,0 |
| 9. | Hujanhajan | 6. | 9. | 10. | 9.52,7 | +9,9 |
| 10. | R.R. Ruskariina | 3. | 7. | 11. | 9.55,1 | +12,3 |
| – | Mokomani | 7. | hyl | – | – | – |
| – | Mian Mari | hyl | 2. | 4. | – | – |
Hello, Dolly!

Hello, Dolly! voi tarkoittaa seuraavia:
Hello, Dolly!, Jerry Hermanin musikaali
”Hello, Dolly!”, Grammy-palkittu kappale musikaalista
Hello Dolly!, musikaaliin perustuva elokuva vuodelta 1969
Hello, Dolly!, Ella Fitzgeraldin albumi vuodelta 1964
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hello, Dolly!”, voi hakea sivunnimihaulla, laajalla sivunnimihaulla tai tekstihaulla.
Hankalammi

Hankalammi voi tarkoittaa ainakin seuraavia:
Hankalammi, lampi Iitissä
Hankalammi, lampi Jämsässä
Iso Hankalammi, lampi Kuhmoisissa
Vähä Hankalammi, lampi Kuhmoisissa.
HMS Firedrake (H79)

| HMS Firedrake |
| --- | --- |
 HMS Firedrake

Aluksen vaiheet
Rakentaja:  Parsons Marine Steam Turbine Company, Wallsend
Kölinlasku:  5. heinäkuuta 1933
Laskettu vesille:  28. kesäkuuta 1934
Palveluskäyttöön:  30. toukokuuta 1935
Poistui palveluskäytöstä:  upotettu 17. joulukuuta 1942
Tekniset tiedot
Uppouma:  1 427,5 t (standardi) 1 971,1 t (max)
Pituus:  100,3 m
Leveys:  10,1 m
Syväys:  3,3 m
Koneteho:  38 000 hv
Nopeus:  35,5 solmua
Miehistöä:  145
Aseistus
Aseistus:  4 × QF 4,7" Mk XII -tykkiä CP Mk XVII -asennuksina 2 × nelipiippuista Vickers .50"  Mk I -ilmatorjuntakonekivääriä 8 × 21" (533 mm) torpedoputkea 1 × kisko, jolla 20 syvyyspommia
HMS Firedrake (viirinumero H79) oli Britannian kuninkaallisen laivaston F-luokan hävittäjä toisessa maailmansodassa.
Valmistus

Alus tilattiin Wallsendistä Parsons Marine Steam Turbine Companyltä, joka tilasi aluksen rungon Vickers-Armstrongilta Walkerin telakalta. Köli laskettiin 5. heinäkuuta 1933. Alus laskettiin vesille 28. kesäkuuta 1934 ja otettiin palvelukseen 30. toukokuuta 1935.
Palvelus

Palvelukseen otettaessa alus liitettiin F-luokan hävittäjistä muodostettuun Kotilaivaston 6. hävittäjälaivueeseen, joka numeroitiin toukokuussa 1939 uudelleen 8. hävittäjälaivueeksi.
Alus upotti 14. syyskuuta 1939 Irlannin luoteispuolella sisaralustensa HMS Faulknorin ja HMS Foxhoundin kanssa Saksan laivaston sukellusveneen U-39.
Vuonna 1940 alus osallistui laivueen mukana Norjan taisteluihin, minkä jälkeen se siirrettiin elokuussa muun laivueen mukana Gibraltarille Force H:hon. Se vaurioitui heinäkuussa 1941 pahoin ilmahyökkäyksessä, missä sen sisaralus HMS Fearless upposi. Firedrake hinattiin takaisin Gibraltarille. Aluksen saamat vauriot korjattiin telakalla Bostonissa Yhdysvalloissa, mistä se palasi palvelukseen alkuvuodesta 1942.
Alus upotti Gibraltarin itäpuolella HMS Wrestlerin ja kahden Royal Air Forcen 202. laivueen London-lentoveneen kanssa Italian laivaston sukellusveneen R. Smg. Durbon.
Alkuvuodesta 1942 alus oli laivueenjohtajana Keskisen Atlantin saattajayksikön ryhmä B-7:ssä (engl. Mid-Ocean Escort Force Group B-7). Ryhmä suojasi saattueita HX-186, ON-94, HX-192, ON-106, SC-91, ON-117, SC-103, ON-142 ja HX-216 ennen kuin Saksan laivaston sukellusvene U-211 torpedoi 17. joulukuuta 1942 Firedraken, joka suojasi saattuetta ON-153. Aluksen upottua korvetti HMS Sunflowerin miehistö poimi merestä 27 eloonjäänyttä.
HMS Finwhale (S05)

| HMS Finwhale |
| --- | --- |

Aluksen vaiheet
Rakentaja:  Cammell Laird, Birkenhead
Kölinlasku:  18. syyskuuta 1956
Laskettu vesille:  21. heinäkuuta 1959
Palveluskäyttöön:  19. elokuuta 1960
Loppuvaihe:  romutettu 1988
Tekniset tiedot
Uppouma:  1 975 t (pinnalla) 2 303 t (sukelluksissa)
Pituus:  88,5 m (kokonaispituus)
Leveys:  8,1 m
Syväys:  5,6 m
Koneteho:  3 680 bhp/6 000 shp
Nopeus:  12 solmua (pinnalla) 17 solmua (sukelluksissa)
Miehistöä:  71
Aseistus
Aseistus:  8 x 21" (533 mm) torpedoputkea
HMS Finwhale (viirinumero S05) oli Britannian kuninkaallisen laivaston Porpoise-luokan sukellusvene.
Valmistus

Alus tilattiin 19. huhtikuuta 1951 Cammell Lairdilta Birkenheadistä, missä köli laskettiin 18. syyskuuta 1956. Se laskettiin vesille 21. heinäkuuta 1959 ja valmistui 19. elokuuta 1960.
Palvelus

Alus romutettiin 1988.
Hakusan (Bunkyō)

Hakusanin metroaseman sisäänkäynti
Hakusan
Hakusan (jap. 白山) on Tokion kaupunginosa Bunkyōn erillisalueella. Se kuuluu Koishikawan seutuun, joka käsittää Bunkyōn länsiosan, ja sijaitsee Bunkyōn keskellä Tokion yliopiston kampusalueen luoteis- ja Tokyo Dome -areenan pohjoispuolella. Hakusan on pääosin asuinaluetta, mutta siellä on myös Tōyō-yliopiston kampus ja muita kouluja. Kaupunginosan nähtävyyksiin kuuluvat Koishikawan kasvitieteellinen puutarha ja Hakusan-jinjan šintolainen pyhäkkö, jolta alue on saanut nimensä.
Hakusanin kaupunginosan pinta-ala on 0,98 neliökilometriä, ja se jakautuu viiteen osa-alueeseen, jotka on numeroitu Hakusan 1-chōme–Hakusan 5-chōme. Niissä on yhteensä 18 906 asukasta (helmikuussa 2023). Kaupunginosan väestötiheys on siten noin 19 300 asukasta neliökilometrillä.
Historia

Nimensä Hakusanin alue on saanut siellä sijaitsevalta Hakusan-jinjan pyhäköltä. Pyhäkkö lienee Edon kaupunkia vanhempi: perimätiedon mukaan se perustettiin 900-luvulla nykyisen Hongōn kaupunginosan alueella. 1600-luvulla se siirrettiin ensin Koishikawan kasvitieteellisen puutarhan seutuville ja lopulta vuonna 1655 nykyiselle paikalleen.
Edo-kaudella 1600–1800-luvuilla Hakusanin seudulla oli sotilasluokan asuintaloja, kuten Matsudaira-klaanin residenssi, jota kutsuttiin Hakusan-palatsiksi (Hakusan-goten). Sotilashallinto perusti sen alueelle vuonna 1684 Koishikawan lääkekasvitarhan (Koishikawa oyakuen), josta tehtiin Meiji-restauraation jälkeen vuonna 1877 Tokion yliopiston hallinnoima Koishikawan kasvitieteellinen puutarha. Puutarhaa pidetään Japanin modernin kasvitieteen syntypaikkana. Sen japanilaistyylinen alue lampineen juontaa juurensa Hakusan-palatsiin 1600-luvulla rakennettuun puutarhaan.
1900-luvun alkupuolella Hakusan kukoisti viihdekorttelina, jonne sijoittui aluksi epävirallista prostituutiota tarjoavia baareja (meishiya) ja jousiammuntahalleja, sittemmin geishojen asuttama luvallinen viihdealue (hanamachi). Se oli esimerkiksi läheisen keisarillisen Japanin armeijan arsenaalin työntekijöiden suosiossa. Hakusan oli Tokion geisha-kortteleista ainoa, jota hallinnoitiin osakeyhtiönä, ja 1920-luvulta lähtien siellä kokeiltiin uudenlaisia viihdemuotoja. 1922 alkoivat esiintyä länsimaisia vaatteita käyttäneet ”modernit geishat”, heidän joukossaan yhdysvaltalainen nainen, ja 1930-luvulla järjestettiin esityksiä, joissa geishat tanssivat perinteisten japanilaisten soittimien sijaan mekoissa länsimaisen populaarimusiikin tahtiin. Toisen maailmansodan myötä viihdetoiminta alueella taantui. Kirjailija Higuchi Ichiyō asui lyhyen aikaa Hakusanissa ja otti alueen meishiya-baarista mallia novelliinsa Nigorie.
Kaupunkikuva ja rakennukset

Hakusan sijaitsee Bunkyōn erillisalueen keskiosassa Yamanoten ylänköalueella. Naapurikaupunginosia ovat pohjoisessa Sengoku ja Hon-Komagome, idässä Mukōgaoka ja Nishikata sekä etelässä ja lounaassa Koishikawa. Koishikawan kasvitieteellinen puutarha käsittää valtaosan Hakusan 3-chōmen osa-alueesta kaupunginosan länsireunalla. Tōyō-yliopiston kampusalue sijaitsee vuorostaan 5-chōmen osa-alueella Hakusanin pohjoisosassa. Niiden lisäksi kaupunginosassa on useita buddhalaisia temppeleitä, ala- ja yläasteen kouluja sekä lukioita.
Hakusan-jinjan pyhäkkö
Hakusanin kaupunkikuvaa Hakusan-jinjan edustalla
Koishikawan kasvitieteellistä puutarhaa
Tōyō-yliopiston rakennus
Liikenne

Hakusanin kaupunginosan läpi kulkee pohjois–eteläsuuntainen pääkatu Hakusan-dōri. Alueen itäosassa on Tokion metron Hakusanin metroasema, jolla pysähtyy Toei-metron liikennöimä Mita-linja.
Aiheesta muualla

白山（東京）を散歩しました sanpoo.jp (japaniksi)
Halvar von Fieandt

Halvar von Fieandt vuonna 1915.
Halvar Magnus von Fieandt (11. maaliskuuta 1879 Nurmes – 12. toukokuuta 1936 Helsinki) oli suomalainen lääkäri. Hän oli Suomen ensimmäisiä korva-, nenä- ja kurkkutautien erikoislääkäreitä, ja häntä arvostettiin niin praktikkona kuin tutkijanakin.
Halvar von Fieandtin vanhemmat olivat piirilääkäri, professori Karl Johan von Fieandt ja Eva Maria von Essen. Hän pääsi ylioppilaaksi Oulun lyseosta 1897 ja valmistui Helsingin yliopistosta lääketieteen kandidaatiksi 1901, lääketieteen lisensiaatiksi 1906 ja lääketieteen ja kirurgian tohtoriksi 1912. Von Fieandt erikoistui korva-, nenä- ja kurkkutauteihiin ja hän teki opintomatkoja Saksaan, Itävaltaan ja Tanskaan.
Von Fieandt oli Helsingin yliopiston patologis-anatomisen laitoksen assistenttina 1911–1918 ja patologisen anatomian dosenttina 1912–1913. Hän toimi Helsingin yleisen sairaalan korva-, nenä- ja kurkkutautiosaston apulaislääkärinä 1912–1915, Henkivakuutusyhtiö Suomen lääkärinä 1914–1936 ja oli viimeksi Sairaala Mehiläisen ylilääkärinä 1935–1936.
Halvar von Fieandt oli naimisissa vuodesta 1907 arkkitehti Maj Krogeruksen kanssa.
Aiheesta muualla

Fieandt, Halvar von hakuteoksessa Uppslagsverket Finland (2012). (ruotsiksi)
Hankalampi

Hankalampi voi tarkoittaa ainakin seuraavia:
Hankalampi, lampi Hirvensalmella ja Mikkelissä
Hankalampi, lampi Iisalmessa
Hankalampi, lampi Joensuussa
Hankalampi, lampi Kaavissa
Hankalampi, eteläisempi lampi Kajaanissa
Hankalampi, pohjoisempi lampi Kajaanissa
Hankalampi, eteläisempi lampi Kuhmossa
Hankalampi, pohjoisempi lampi Kuhmossa
Hankalampi, lampi Leppävirralla
Hankalampi, lampi Lieksassa
Hankalampi, lampi Nurmeksessa
Hankalampi, lampi Parkanossa
Hankalampi, lampi Petäjävedellä
Hankalampi, lampi Pieksämäen Orkootmäessä
Hankalampi, lampi Pieksämäen Sakonkylässä
Hankalampi, lampi Pieksämäen Suontniemessä
Hankalampi, lampi Rautalammilla
Hankalampi, lampi Savonlinnassa
Hankalampi, itäisempi lampi Sonkajärvellä
hankalampi, läntisempi lampi Sonkajärvellä
Hankalampi, lampi Uuraisilla
Hankalampi, lampi Virroilla.
HMS Fleur de Lys (K122)

| HMS Fleur de Lys |
| --- | --- |

Aluksen vaiheet
Rakentaja:  Smiths Dock Company, South Bank-on-Tees
Kölinlasku:  30. tammikuuta 1940
Laskettu vesille:  21. kesäkuuta 1940
Palveluskäyttöön:  26. elokuuta 1940
Poistui palveluskäytöstä:  upotettu 14. lokakuuta 1941
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 × BL 4″/L45 (102 mm) Mk IX -tykki 1 × kaksipiippuinen Vickers .50″ Mk III -ilmatorjuntakonekivääri 1 × kaksipiippuinen .303″ Lewis-pikakivääri 2 × Mk II syvyyspomminheitintä, joihin yhteensä 40 syvyyspommia
HMS Fleur de Lys (viirinumero M122) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Ranskan hallitus tilasi aluksen 25. heinäkuuta 1939 työnumerolla J4141 nimellä La Dieppoise South Bank-on-Tees’stä Smiths Dock Companylta, missä köli laskettiin 20. tammikuuta 1940. Alus laskettiin vesille 21. kesäkuuta ja valmistui 26. elokuuta.
Palvelus

Alus upposi 14. lokakuuta 1941 Gibraltarin edustalla Saksan laivaston sukellusveneen U-206 torpedoimana.
Helsinki bike show

Helsinki bike show on rakennettujen ja muunneltujen moottoripyörien ride-in -näyttely, joka on järjestetty Kaivopuistossa vuodesta 2004 lähtien kesäkuun alussa. Yleisöllä on näyttelyyn vapaa pääsy. Näyttelyn järjestää Muunneltujen Moottoripyörien Yhdistys eli MMAF, jonka tarkoituksena on edistää moottoripyörien muuntelua ja rakentamista harrastuksena.
HMS Winchelsea (D46)

| HMS Winchelsea |
| --- | --- |
 HMS Winchelsea

Aluksen vaiheet
Rakentaja:  J. Samuel White and Company, Cowes
Kölinlasku:  25. toukokuuta 1917
Laskettu vesille:  15. joulukuuta 1917
Palveluskäyttöön:  15. maaliskuuta 1918
Poistui palveluskäytöstä:  helmikuu 1945
Loppuvaihe:  myyty romutettavaksi 20. maaliskuuta 1945
Tekniset tiedot
Uppouma:  1 100 t (standardi) 1 490 t (max)
Pituus:  95,1 m (kokonaispituus)
Leveys:  9,0 m
Syväys:  3,2 m
Koneteho:  27 000 hv
Nopeus:  34 solmua
Miehistöä:  134
Aseistus
Aseistus:  4 x QF 4"/L45 (102 mm) Mk V -tykkiä yksiputkisina P Mk I -asennuksina 1 x 3" 20 cwt Mk I -ilmatorjuntatykki 6 x 21" (533 mm) torpedoputkea
HMS Winchelsea (viirinumero D46) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.
Valmistus

Alus tilattiin 9. joulukuuta 1916 vuosien 1916-1917 laivasto-ohjelmassa J. Samuel White and Companyltä Cowesista Isle of Wightilta, missä köli laskettiin 25. toukokuuta 1917. Alus laskettiin vesille 15. joulukuuta 1917 ja valmistui 15. maaliskuuta 1918.
Palvelus

Helmikuussa 1945 alus poistettiin palveluksesta ja se siirrettiin reserviin. Maaliskuussa alus sijoitettiin poistolistalle ja se myytiin 20. maaliskuuta Metal Industriesille romutettavaksi. Alus hinattiin elokuussa Charlestonin romuttamolle lähellä Rosythia.
Aiheesta muualla

Itämeren purjehdus 1921(englanniksi)
W-luokan hävittäjät (1917)
HMS Finisterre

| HMS Finisterre |
| --- | --- |
 HMS Finisterre

Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  8. joulukuuta 1942
Laskettu vesille:  22. kesäkuuta 1944
Palveluskäyttöön:  11. syyskuuta 1945
Loppuvaihe:  romutettu 1967
Tekniset tiedot
Uppouma:  2 315 t (standardi) 3 290 t (maks.)
Pituus:  116 m (kokonaispituus)
Leveys:  12,27 m
Syväys:  3,89 m (standardi) 4,7 m (maks.)
Koneteho:  50 000 hv (37 MW)
Nopeus:  34 solmua
Miehistöä:  247 (rauhan aikana) 308 (sodan aikana)
Aseistus
Aseistus:  4 x QF 4,5" Mk III 1 x 4" tykki 8 x 21" (533 mm) torpedoputkea
HMS Finisterre (viirinumero D55) oli Britannian kuninkaallisen laivaston toisen maailmansodan lopulla valmistunut Battle-luokan hävittäjä.
Valmistus

Alus tilattiin 27. huhtikuuta 1942 Fairfield Shipbuilding and Engineering Companyltä Govanista, missä köli laskettiin vielä samana vuonna 8. joulukuuta. Alus laskettiin vesille 22. kesäkuuta 1944 ja valmistui 11. syyskuuta 1945.
Palvelus

Alus saapui romutettavaksi 12. kesäkuuta 1967.
Heggedalin kirkko

| Heggedalin kirkko Heggedal kirke |
| --- | --- |
 Kirkko vuonna 2007.
Sijainti:  Asker, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1931
Suunnittelija:  Fritz Holland
Materiaali:  puu
Istumapaikkoja:  160
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Heggedalin kirkko (norj. Heggedal kirke) on Askerin kunnassa Akershusin läänissä Norjassa sijaitseva puinen pitkäkirkko vuodelta 1931.
Aiheesta muualla

Kuvia tai muita tiedostoja aiheesta Heggedalin kirkko Wikimedia Commonsissa
HMS Flamingo (L18)

| HMS Flamingo |
| --- | --- |
 HMS Flamingo

Aluksen vaiheet
Rakentaja:  Yarrow and Company, Scotstoun
Kölinlasku:  26. toukokuuta 1938
Laskettu vesille:  18. huhtikuuta 1939
Palveluskäyttöön:  3. marraskuuta 1939
Poistui palveluskäytöstä:  Länsi-Saksan laivastolle 1959 nimellä Graf Spee
Loppuvaihe:  romutettu 1967
Tekniset tiedot
Uppouma:  1 250 t
Pituus:  91,29 m
Leveys:  11,43 m
Syväys:  3,4 m
Koneteho:  3 600 hv
Nopeus:  19 solmua
Miehistöä:  180
Aseistus
Aseistus:  6 x 4" (102 mm) Mk XVI - ilmatorjuntatykkiä kaksiputkisina asennuksina 4 x QF 2 naulan ilmatorjuntatykkiä 4 x Vickers .50" ilmatorjuntakonekivääriä
HMS Flamingo (viirinumero L18, U18 ja F18) oli Britannian kuninkaallisen laivaston Black Swan -luokan sluuppi toisessa maailmansodassa. Sodan jälkeen alus myytiin Länsi-Saksalle, joka liitti sen laivastoonsa nimellä Graf Spee.
Valmistus

Alus tilattiin 1. tammikuuta 1938 vuoden 1937 laivasto-ohjelmassa Scotstounista Yarrow and Companylta, missä köli laskettiin 26. toukokuuta 1938. Alus laskettiin vesille 18. huhtikuuta 1939 kumminaan rouva Parden ja valmistui 3. marraskuuta.